CELEX: 62009CO0298
Language: fi
Date: 2010-06-16 00:00:00
Title: Unionin tuomioistuimen määräys (kuudes jaosto) 16 päivänä kesäkuuta 2010.#RANI Slovakia s. r. o. vastaan Hankook Tire Magyarország kft.#Ennakkoratkaisupyyntö: Fővárosi Bíróság - Unkari.#Työjärjestyksen 104 artiklan 3 kohdan ensimmäinen alakohta - Euroopan unioniin liittyminen - Palvelujen tarjoamisen vapaus - Direktiivi 96/71/EY - Palvelujen tarjoamisen yhteydessä tapahtuva työntekijöiden lähettäminen työhön toiseen jäsenvaltioon - Tilapäistä työvoimaa välittävä yritys - Vaatimus, jonka mukaan yrityksellä on oltava kotipaikka siinä jäsenvaltiossa, jossa palvelu suoritetaan.#Asia C-298/09.

Unionin tuomioistuimen määräys (kuudes jaosto) 16.6.2010 – RANI Slovakia vastaan Hankook Tire Magyarország
      (asia C‑298/09)
      Työjärjestyksen 104 artiklan 3 kohdan ensimmäinen alakohta – Euroopan unioniin liittyminen – Palvelujen tarjoamisen vapaus – Direktiivi 96/71/EY – Palvelujen tarjoamisen yhteydessä tapahtuva työntekijöiden lähettäminen työhön toiseen jäsenvaltioon – Tilapäistä työvoimaa vuokraava yritys – Vaatimus, jonka mukaan yrityksellä on oltava kotipaikka siinä jäsenvaltiossa, jossa palvelu suoritetaan
      1.                     Palvelujen tarjoamisen vapaus – Perustamissopimuksen määräykset – Soveltaminen uusiin jäsenvaltioihin – Unkari (EY 49–EY 54
            artikla; vuoden 2003 liittymisasiakirjan 2 artiklan 53 ja 54 kohta) (ks. 37–39 kohta ja määräysosan 1 kohta)
      2.                     Palvelujen tarjoamisen vapaus – Palvelujen tarjoamisen yhteydessä tapahtuva työntekijöiden lähettäminen – Direktiivi 96/71
            (Euroopan parlamentin ja neuvoston direktiivin 96/71 19 perustelukappale ja 1 artiklan 4 kohta) (ks. 47–51 kohta ja määräysosan
            2 kohta)
      3.                     Palvelujen tarjoamisen vapaus – Rajoitukset – Tilapäistä työvoimaa vuokraavat yritykset (EY 49–EY 54 artikla) (ks. 56–58 kohta
            ja määräysosan 3 kohta)
      Aihe 
      
         
               Ennakkoratkaisupyyntö – Fővárosi Bíróság – EY 3 artiklan c alakohdan, EY 49, EY 52 ja EY 54 artiklan sekä palvelujen tarjoamisen
                  yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annetun Euroopan parlamentin
                  ja neuvoston direktiivin 96/71/EY (EYVL L 18, s. 1) tulkinta – Kansallinen sääntely, jonka mukaan tilapäistä työvoimaa voivat
                  vuokrata ainoastaan ne yritykset, joilla on kotipaikka valtion alueella
               
            Ratkaisu 
      
         
                  1)
               
               
                  
               
               
                  	EY 49–EY 54 artiklaa ei voida tulkita siten, että jäsenvaltion lainsäädäntö, joka koskee tilapäistä työvoimaa vuokraavien
                     yritysten toimintaa ja joka on voimassa tämän valtion liittyessä Euroopan unioniin, on pätevä siihen saakka kunnes Euroopan
                     unionin neuvosto vahvistaa tähän ryhmään kuuluvien palvelujen tarjoamisen vapauttamisen edellytyksiä koskevan ohjelman tai
                     direktiivejä näiden säännösten täytäntöön panemiseksi. 
                  
               
            
         
                  2)
               
               
                  
               
               
                  	Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annetun
                     Euroopan parlamentin ja neuvoston direktiivin 96/71/EY 19 perustelukappaletta ja sen 1 artiklan 4 kohtaa ei voida tulkita
                     siten, että jäsenvaltio voisi varata oikeuden harjoittaa tilapäisen työvoiman vuokrausta vain sellaisille yrityksille, joilla
                     on kotipaikka tämän valtion alueella, tai kohdella niitä suotuisammin kuin toiseen jäsenvaltioon sijoittautuneita yrityksiä
                     kyseisen toiminnan edellyttämien lupien osalta. 
                  
               
            
         
                  3)
               
               
                  
               
               
                  	EY 49–EY 54 artiklaa on tulkittava siten, että ne ovat esteenä sellaiselle jäsenvaltion lainsäädännölle, jossa oikeus harjoittaa
                     tilapäisen työvoiman vuokrausta varataan vain sellaisille yrityksille, joilla on kotipaikka tämän valtion alueella.